জাতীয় কবিতা উৎসব এর আয়োজক সংগঠন জাতীয় কবিতা পরিষদের সাংগঠনিক কাঠামো নিয়ে দুই একটি কথা আমি বলতে চাই। এর শুরু থেকে বর্তমান সাংগঠনিক কাঠামো অনেকটাই বাংলাদেশের রাজনৈতিক সংগঠনের আদলের। এই আদল থেকে বের করে সংগঠনটিকে পরিবর্তিত সময় ও প্রয়োজনের দিক বিবেচনা করে প্রাতিষ্ঠানিক রূপ দেয়া জরুরি। একটি ক্রিয়াশীল সংগঠন তিন দশকেও যদি প্রাতিষ্ঠানিক ভিত্তি না পায় তাহলে তা ভবিষ্যতে কোথাও গিয়ে আটকে গেলে বা শেষ হয়ে গেলে অবাক হওয়ার কিছু থাকবে না।